اوروپا پارلامنتی میللت وکیل‌لری، اوروپا بیرلیگی کومیسیونونون، تورک وطنداش‌لارینا شنگن اؤلکه‌لرینه ویزاسیز سیاحتی نظرده توتان توصیه قرارینی صاباح (چرشنبه گونو) اوروپا پارلامنتی عمومی قورولوندا گؤروشه‌جک.
تورک وطنداش‌لارینا ویزاسیز سیاحتی تامین ائده‌جک توصیه قراری‌نین یئر آلدیغی اوچونجو راپور عمومی قورولدا مذاکیره‌سی قراری، بو گون تعیین اولونان اوروپا پارلامنتی باش عمومی قورولدا فینال آژانداسینا دا علاوه ائدیلدی.
اوروپا بیرلیگی کومیسیونونون 4 می‌ده یایینلادیغی راپور، دونن اوروپا پارلامنتی سیویل آزادلیق‌لار، عدالت و ایچ ایشلر کومیته‌سینده مذاکیره ائدیلیب.
کومیته عضو‌لری، راپور اوروپا پارلامنتی حقوقونا اویغون اولوب اولمادیغینی آراشدیرماق مقصدیله، اوروپا پارلامنتی حقوق سرویسی‌نین فیکیرینی آلدی. اوروپا پارلامنتی حقوق سرویسینه گؤره، تورکیه و اوروپا بیرلیگی آراسیندا ایمضا‌لانان آنلاشما و اوروپا بیرلیگی کومیسیونو‌نون توصیه قراریندا حقوقی باخیم‌دان بیر قورخو یوخ‌دور.
اوروپا پارلامنتی سیویل آزادلیق‌لار، عدالت و ایچ ایشلر کومیته‌سی‌نین عضو‌لری، راضیلاشما و راپور حقوقی بیر تحریمی اولوب اولمادیغی حاقیندا سوال ایشاره‌لری اولدوغونو، آیریجا راضیلاشمانین سیاسی هدف‌لره گؤره معین بیر قرار اولدوغو تنقیدلرینه گتیردی‌لر.
کئچن هفته اوروپا پارلامنتی کومیسیونونون توصیه قرارین‌دان همن سونرا بیر آرایا گلن اوروپا پارلامنتی باشقانی‌ مارتین شولز و قروپ باشقانلاریندان‌ عبارت پرزیدنت‌لر کونفرانسی قراری قیمتلندیرمیشدی.
ائدیلن آچیقلامادا؛
"بوتون شرط‌لر تامامیله قارشی‌لانانا قدر و اوروپا بیرلیگی کومیسیونو، پارلامنته بو موضوعدا یازیلی ضمانت وئرنه قدر ایشلر داوام ائتمه‌لی اما کومیته‌یه انتقالین اولمایاجاغی" ایفاده ائدیلمیشدی.
کئچن هفته بروکسل‌ده آچیق‌لانان و تورک وطنداش‌لارینا ویزاسیزسیاحتی نظرده توتان یول پلانینا دایر یاییم‌لانان اوچونجو راپوردا، تورکیه‌نین 72 معیار 67سینی یئرینه گتیردیگی ایفاده ائدیلمیشدی.
راپورا گؤره، تورک وطنداش‌لاری، ژوئن آیین‌دان اعتباراً شنگن عضوو اؤلکه‌لره ویزا سیاحت ائده بیله‌جک.
